Jelzésértékű Touareg tuning – Autó-Motor
Jelzésértékű Touareg tuning
2010. December 17 07:23
Az Abt cég nem akarta nagyon megbolygatni a Volkswagen Touareg megjelenését, inkább a motortuningra koncentráltak.
Visszafogott optikai tuning jellemzi az Abt Touareget
Az is lehet az oka Christian Abt elhatározásának, hogy a teljesítménynövelésre koncentrálnak az új Volkswagen Touareg esetén, hogy az autó 2,5 tonnás, azaz rengeteg olyan jól fizető vásárló lehet, aki hajlandó még pár ezer eurót áldozni arra, hogy gyorsabb legyen az autója.
Legfeljebb 22 colos felnit kínálnak az autóhoz
A háromliteres dízel esetén rögtön 282 lóerőre emelik a teljesítményt, de a Power S csomaggal 310 lóerő is megvalósítható. Ezzel rögtön abban a tartományban mozog a V6 TDI, ahol a V8 TDI, épp ezért ahhoz is kínálnak teljesítménynövelést. A gyárilag 340 lóerőből 385 lóerő lesz a beavatkozást követően, a maximális nyomaték 870 Nm-emelkedik – ennél a tuningnál valószínűleg a váltó méretezése szabott határt az erősítésnek. A karosszéria külsején a hűtőrácsra, első-hátsó lökhárító toldatra, és egyedi felnikre korlátozódik az átalakítás.
Négy kipufogócső árulkodik a legjobban a tuningról
Előző cikk Mikor mi jön?
Következő cikk Szuperszónikus szánkó